கலி விருத்தம் நாமமாயிர மேத்தநின்ற நாராயணா! நரனே!* உன்னை மாமிதன்மக னாகப்பெற்றால் எமக்குவாதை தவிருமே* காமன்போதரு காலமென்று பங்குனிநாள்கடை பாரித்தோம்* தீமைசெய்யும் சிரீதரா!எங்கள் சிற்றில்வந்து சிதையேலே. 	       1 இன்று முற்றும் முதுகு நோவ இருந்திழைத்த இச்சிற்றிலை* நன்றும் கண்ணுற நோக்கி நாங்கொளும் ஆர்வந்தன்னைத் தணிகிடாய்* அன்றுபாலக னாகி யாலிலை மேல்துயின்றவெம் மாதியாய்*